## Odluka o davanju ovlasti jedinicama lokalne samouprave i Gradu Zagrebu za sklapanje Ugovora o prodaji nacionaliziranih i konfisciranih stanova (pročišćeni tekst)

### NN 92/2002 (2.8.2002.), Odluka o davanju ovlasti jedinicama lokalne samouprave i Gradu Zagrebu za sklapanje Ugovora o prodaji nacionaliziranih i konfisciranih stanova (pročišćeni tekst)

# FOND ZA NAKNADU ODUZETE IMOVINE

1512

Predsjednica Fonda za naknadu oduzete imovine na temelju članka 3.
Odluke o izmjenama i dopunama Odluke o davanju ovlasti jedinicama lokalne
samouprave i Gradu Zagrebu za sklapanje ugovora o prodaji nacionaliziranih i
konfisciranih stanova (»Narodne novine«, br. 47/02) dana 25. srpnja 2002.
godine, utvrdila je pročišćeni tekst Odluke o davanju ovlasti jedinicama
lokalne samouprave i Gradu Zagrebu za sklapanje ugovora o prodaji
nacionaliziranih i konfisciranih stanova.

Pročišćeni tekst Odluke o
davanju ovlasti jedinicama lokalne samouprave i Gradu Zagrebu za sklapanje
ugovora o prodaji nacionaliziranih i konfisciranih stanova obuhvaća Odluku o
davanju ovlasti jedinicama lokalne samouprave i Gradu Zagrebu za sklapanje
ugovora o prodaji nacionaliziranih i konfisciranih stanova (»Narodne novine«,
broj 97/98.), Odluku o izmjenama i dopunama Odluke o davanju ovlasti jedinicama
lokalne samouprave i Gradu Zagrebu za sklapanje ugovora o prodaji
nacionaliziranih i konfisciranih stanova (»Narodne novine«, broj 119/00.),
Vjerodostojno tumačenje članka 5. Odluke o davanju ovlasti jedinicama lokalne
samouprave i Gradu Zagrebu za sklapanje ugovora o prodaji nacionaliziranih i
konfisciranih stanova (»Narodne novine«, broj 119/00.), Odluku o dopuni Odluke
o davanju ovlasti jedinicama lokalne samouprave i Gradu Zagrebu za sklapanje
ugovora o prodaji nacionaliziranih i konfisciranih stanova (»Narodne novine«,
broj 29/01.) i Odluku o izmjenama i dopunama Odluke o davanju ovlasti
jedinicama lokalne samouprave i Gradu Zagrebu za sklapanje ugovora o prodaji
nacionaliziranih i konfisciranih stanova (»Narodne novine«, broj 47/02.) u
kojima je naznačeno vrijeme njihova stupanja na snagu.

Klasa: 011-01/02-02/1
Urbroj: 5630-01-100/02-1
Zagreb, 25. srpnja 2002.

Predsjednica
**Suzana Brenko,** v. r.

## ODLUKA

### O DAVANJU OVLASTI JEDINICAMA LOKALNE SAMOUPRAVE I GRADU ZAGREBU ZA SKLAPANJE UGOVORA O PRODAJI NACIONALIZIRANIH I KONFISCIRANIH STANOVA (pročišćeni tekst)

Članak 1.

Ovlašćuju se jedinice lokalne samouprave i Grad Zagreb za obavljanje
svih poslova u svezi sa sklapanjem ugovora o prodaji nacionaliziranih i
konfisciranih stanova (zaprimanje zahtjeva za otkup stana, izračun cijene
stana, evidencija uplate, poslove naplate dospjelih obveza i sl.) koji se
prodaju pod uvjetima i na način propisan Zakonom o naknadi za imovinu oduzetu
za vrijeme jugoslavenske komunističke vladavine (»Narodne novine«, br. 92/96) i
Zakonom o Fondu za naknadu oduzete imovine.

Članak 2.

Ovlast za potpisivanje
ugovora o prodaji nacionaliziranih i konfisciranih stanova u ime Fonda za
naknadu oduzete imovine u jedinicama lokalne samouprave imaju općinski načelnici
odnosno gra­do­na­čelnici ili njihovi zamjenici, a u Gradu Zagrebu grado­na­čel­­nik
ili njegov zamjenik.

Članak 3.

Jedinice lokalne samouprave i
Grad Zagreb mogu obavljanje svih poslova iz članka 1. ove Odluke u svezi sa
sklapanjem ugovora o prodaji stanova povjeriti drugoj pravnoj osobi.

Članak 4.

Jedinice lokalne samouprave i
Grad Zagreb dužni su po jedan primjerak potpisanih ugovora o prodaji
konfisciranih i nacionaliziranih stanova dostaviti Fondu u roku 15 dana od dana
sklapanja ugovora.

Članak 5.

Za obavljene poslove u svezi
sa sklapanjem ugovora o prodaji nacionaliziranih i konfisciranih stanova
(zaprimanje zahtjeva za otkup stana, izračun cijene stana, vođenje evidencije
uplata, poslovi naplate dospjelih obveza, osim vođenja sudskih postupaka radi
naplate dospjelih obroka cijene stana) jedinicama lokalne samouprave i Gradu
Zagrebu, odnosno pravnoj osobi iz članka 3. ove Odluke pripada naknada od
500,00 kn po sklopljenom ugovoru, a isplaćivat će se iz sredstava ostvarenih
prodajom stanova.

Jedinicama lokalne samouprave
i Gradu Zagrebu, odnosno pravnim osobama iz članka 3. ove Odluke, pripada pravo
na naknadu u iznosu od 200,00 kn po sklopljenom ugovoru za ugovore prodaji nacionaliziranih
i konfisciranih stanova koji su sklopljeni do dana stupanja na snagu ove
Odluke.

Jedinice lokalne samouprave i
Grad Zagreb koji vrše poslove naplate i evidencije otplate nacionaliziranih i
konfisciranih stanova, te one jedinice lokalne samouprave koje su obavljanje
svih poslova iz članka 1. ove Odluke prenijele na pravne osobe sukladno članku
3. ove Odluke, imaju pravo na naknadu za obavljanje tih poslova u iznosu od 3 %
od naplaćene cijene dospjelih obroka, počevši od 1. siječnja 2001. g. pa do
završetka otplate, po svakom pojedinom ugovoru sklopljenom na obročnu otplatu.

Naknada će se osigurati obustavljanjem od sredstava ostvarenih prodajom
nacionaliziranih i konfisciranih stanova prije njihovoga prijenosa na račun
Fonda za naknadu oduzete imovine uz ispostavljanje odgovarajuće financijsko-računovodstvene
dokumentacije.

Članak 6.

Svi ugovori o prodaji
nacionaliziranih i konfisciranih stanova koje su sklopile pravne osobe na
temelju Uredbe o davanju ovlasti Fondu u stambenom gospodarstvu nakon 1. siječnja
1998., a do dana donošenja ove Odluke, konvalidiraju se.

Članak 7.

Sredstva ostvarena prodajom
nacionaliziranih i konfisciranih stanova (kod obročne i kod jednokratne
otplate) uplaćuju se na račun Fonda na način da kupci, kod ugovora o prodaji
nacionaliziranih i konfisciranih stanova, iznos cijene stana uplaćuju na
poseban račun jedinice lokalne samouprave, odnosno Grada Zagreba, koji su dužni
ta sredstva prenositi na račun Fonda u roku od 8 dana od dana njihove uplate.

Članak 8.

Pravne osobe iz članka 3. ove
Odluke, u slučaju njihova prestanka, dužne su jedinici lokalne samouprave,
odnosno Gradu Zagrebu, dostaviti svu dokumentaciju vezanu za prodaju stanova na
kojima postoji stanarsko pravo.

Članak 9.

Jedinice lokalne samouprave,
koje do dana stupanja na snagu ove Odluke nisu prenijele na račun Fonda sva
sredstva ostvarena jednokratnom ili obročnom prodajom nacionaliziranih stanova,
dužne su ta sredstva uplatiti na račun Fonda u roku od 15 dana od dana stupanja
na snagu ove Odluke.

Članak 10.

Jedinice lokalne samouprave i
Grad Zagreb koji vrše poslove prodaje i naplate nacionaliziranih i
konfisciranih stanova u ime i za račun Fonda za naknadu oduzete imovine, kao i
pravne osobe na koje je obavljanje poslova iz članka 1. ove Odluke preneseno
sukladno članku 3. Odluke, dužne su u slučaju prijevremene otplate stanova
prodanih uz obročnu otplatu, dostaviti Fondu za naknadu oduzete imovine
prijedlog kupca za prijevremenu otplatu. Fond za naknadu oduzete imovine će
neposredno s kupcem zaključiti aneks ugovora o prodaji stana, kojim će urediti
uvjete prijevremene otplate stana.

Brisovna očitovanja za sve
stanove prodane uz obročnu otplatu ovlašten je davati isključivo Fond za
naknadu oduzete imovine.

Troškove sklapanja aneksa i
brisovnog očitovanja iz stavaka 1. i 2. ovoga članka snosi kupac.

Sastavni dio ove Odluke je

VJERODOSTOJNO
TUMAČENJE

ČLANKA 5. ODLUKE O DAVANJU OVLASTI JEDINICAMA
LOKALNE SAMOUPRAVE I GRADU ZAGREBU ZA SKLAPANJE UGOVORA O PRODAJI
NACIONALIZIRANIH STANOVA

Članak 5. Odluke o davanju ovlasti jedinicama lokalne samouprave i Gradu
Zagrebu za sklapanje ugovora o prodaji nacionaliziranih i konfisciranih stanova
(»Narodne novine«, broj 97/98.) valja tumačiti na način da je njime utvrđena
visina naknade za obavljene poslove u svezi sa sklapanjem ugovora o prodaji
stanova, i to na način da se jedinicama lokalne samouprave i Gradu Zagrebu
naknada za te poslove u iznosu od 500,00 kn po sklopljenom ugovoru isplaćuje od
dana stupanja na snagu ove Odluke, odnosno od 17. srpnja 1998. godine, a prije
tog datuma isplaćuje im se naknada od 200,00 kn po sklopljenom ugovoru. Dopunom
članka 5. člankom 2. Odluke o izmjenama i dopunama Odluke o davanju ovlasti
jedinicama lokalne samouprave i Gradu Zagrebu za sklapanje ugovora o prodaji
nacionaliziranih i konfis­ciranih stanova određen je obim poslova koji se
obavljaju u jedinicama lokalne samouprave i Gradu Zagrebu, a to su: zaprimanje
zahtjeva za otkup stanova, izračun cijene stana, vođenje evidencije
jednokratnih i obročnih uplata, poslovi naplate dospjelih obveza (opominjanje
kupaca i t. sl.), osim vođenja sudskih postupaka radi naplate dospjelih obroka
cijene stana.

Pročišćeni tekst, NN 92/2002-1512